
[bookmark: _Hlk160376624][bookmark: _Hlk208588554]บทความนี้มีวัตถุประสงค์เพื่อ 1.ศึกษารูปแบบการสร้างความเข้มแข็งทางใจเพื่อยกระดับคุณภาพชีวิตของครอบครัวผู้ดูแลคนพิการด้วยพุทธนวัตกรรมและ 2. นำเสนอผลการประเมินจากการสร้างความเข้มแข็งทางใจเพื่อยกระดับคุณภาพชีวิตของครอบครัวผู้ดูแลคนพิการด้วยพุทธนวัตกรรม โดยพุทธนวัตกรรมในงานวิจัยนี้หมายถึง รูปแบบชุดกิจกรรมเชิงกระบวนการที่บูรณาการหลักธรรมทางพุทธศาสนา โดยเฉพาะแนวคิดพุทธจิตวิทยา เข้ากับกิจกรรมเพื่อพัฒนาจิตใจ การสื่อสาร และสร้างการเรียนรู้ร่วมกันของครอบครัวและชุมชน เพื่อเสริมสร้างพลังใจและความหมายในการดูแล การวิจัยนี้เป็นการวิจัยแบบผสานวิธี กลุ่มผู้ให้ข้อมูลสำคัญประกอบด้วยผู้เชี่ยวชาญ ผู้ทรงคุณวุฒิ อสม. นักวิชาการ ระดับจังหวัด ระดับท้องถิ่น และผู้นำชุมชน จำนวน 17 คน กลุ่มตัวอย่าง ได้แก่ ครอบครัวผู้ดูแลคนพิการ 60 คน ในพื้นที่เกาะเกร็ด อำเภอปากเกร็ด จังหวัดนนทบุรี เครื่องมือในการวิจัยประกอบด้วย การสัมภาษณ์เชิงลึก ชุดกิจกรรม แบบสำรวจ และแบบสอบถาม วิเคราะห์ข้อมูลเชิงปริมาณด้วยสถิติ t-test  และการวิเคราะห์ข้อมูลเชิงคุณภาพด้วยการวิเคราะห์เนื้อหา ผลการวิจัยพบว่า 
1. รูปแบบการส่งเสริมความเข้มแข็งทางใจเป็นชุดกิจกรรม 4 ระยะ ได้แก่ (1) การเสริมสร้างพลังใจผ่านการค้นหาแรงจูงใจในการดูแล (2) การเชื่อมสายใยครอบครัว (3) การเปิดใจ สื่อสาร และสร้างความเข้าใจ และ (4) การสื่อสารเชิงบวกและกิจกรรมครอบครัว โดยมีกิจกรรมสนับสนุน ได้แก่ การบรรยายเชิงบูรณาการ การเชื่อมโยงพลังชุมชน และการสร้างเครือข่ายผู้ดูแล 
2. ผลการประเมินพบว่า คะแนนเฉลี่ยความเข้มแข็งทางใจโดยรวมของผู้ดูแลคนพิการหลังเข้าร่วมกิจกรรมสูงกว่าก่อนเข้าร่วมกิจกรรมอย่างมีนัยสำคัญทางสถิติที่ระดับ .01 จากผลการทดสอบ t-test สะท้อนให้เห็นว่าพุทธนวัตกรรมมีประสิทธิผลในการเสริมสร้างพลังใจของครอบครัวผู้ดูแลคนพิการ และจากการวิเคราะห์เชิงคุณภาพพบว่า พฤติกรรมด้านความเข้มแข็งทางใจตามแนวพุทธจิตวิทยา ทั้งด้านการยอมรับ ความอดทน การเห็นคุณค่าในตนเอง และการสื่อสารภายในครอบครัว มีการเปลี่ยนแปลงในทิศทางที่ดีขึ้นอย่างชัดเจน
การพัฒนารูปแบบพุทธนวัตกรรมเชิงกระบวนการที่เชื่อมโยง “การพัฒนาจิตใจ การสื่อสาร เครือข่ายชุมชน” เข้ามามีส่วนร่วมในกระบวนการเรียนรู้ซึ่งสามารถประยุกต์ใช้เป็นแนวทางในการยกระดับคุณภาพชีวิตของครอบครัวผู้ดูแลกลุ่มเปราะบางในบริบทสังคมได้อย่างมีนัยสำคัญ 

[bookmark: _Hlk208588658]Abstract
[bookmark: _Hlk160375807]Objectives of this research article were: (1) examine a model for strengthening mental resilience to enhance the quality of life of families caring for persons with disabilities through Buddhist innovation, and (2) present the evaluation results of this resilience-building intervention. A mixed-methods research design was employed. Key informants included 17 experts, professionals, village health volunteers, provincial and local academic officers, and community leaders. The sample group consisted of 60 families of caregivers of persons with disabilities in Koh Kret, Pak Kret District, Nonthaburi Province. Research instruments included in-depth interviews, activity sets, surveys, and questionnaires. Quantitative data were analyzed using t-test statistics, while qualitative data were analyzed using content analysis.
The findings revealed that: 1) the model for promoting resilience comprised a four-phase activity set: (a) strengthening inner motivation for caregiving, (b) bonding family ties, (c) open communication for mutual understanding, and (d) positive communication. Complementary activities included knowledge sharing, connecting community support, and developing caregiver networks. 2) The evaluation results indicated that caregivers’ overall mental resilience scores after the intervention were significantly higher than before the intervention at the .01 level. Qualitative findings further confirmed that the caregivers’ behaviors, guided by Buddhist psychological perspectives, improved positively after participation in the program.

Keywords: Buddhist Innovation; Mental Resilience; Quality of Life; Families of Caregivers of Persons With Disabilities

บทนำ  
[bookmark: _Hlk208588747]องค์การอนามัยโลก (องค์การอนามัยโลก: WHO) รายงานว่า ปัจจุบันมีประชากรโลกมากกว่า 1,000 ล้านคน หรือประมาณร้อยละ 15 ที่อยู่ในภาวะพิการ และมีแนวโน้มเพิ่มขึ้นอย่างต่อเนื่อง อันเป็นผลจากโครงสร้างประชากรสูงวัย โรคไม่ติดต่อเรื้อรัง และอุบัติเหตุ สำหรับประเทศไทย ข้อมูลระหว่างปี พ.ศ. 2561–2565 พบว่ามีคนพิการมากกว่า 2 ล้านคน โดยกลุ่มที่มีสัดส่วนสูงที่สุดคือความพิการทางร่างกายและการเคลื่อนไหว คิดเป็นร้อยละ 49–50 ของคนพิการทั้งหมด (กรมส่งเสริมและพัฒนาคุณภาพชีวิตคนพิการ, 2566) สถานการณ์ดังกล่าวสะท้อนให้เห็นว่าภาระการดูแลคนพิการส่วนใหญ่ตกอยู่กับครอบครัว โดยเฉพาะคู่สมรส บิดา มารดา หรือบุตร ซึ่
งต้องรับผิดชอบการดูแลอย่างต่อเนื่องและเข้มข้น ส่งผลให้ผู้ดูแลจำนวนมากประสบภาวะความเครียดสูง ความเหนื่อยล้าทางอารมณ์ และปัญหาสุขภาพจิต โดยมีรายงานว่าผู้ดูแลมีความเสี่ยงต่อปัญหาสุขภาพจิตสูงถึงร้อยละ 40 (ขวัญตา บุญวาศ และคณะ, 2564)
งานวิจัยที่ผ่านมาทั้งในและต่างประเทศให้ความสำคัญกับการเสริมสร้างพลังอำนาจ (empowerment) และการสนับสนุนทางจิตสังคมแก่ผู้ดูแล โดยพบว่าสามารถช่วยเพิ่มความสามารถในการดูแล ลดความเครียด และส่งเสริมการปรับตัวของผู้ดูแลได้ดีขึ้น (สมคิด ปุณะศิริ และคณะ, 2562) ขณะเดียวกัน งานวิจัยด้านพุทธจิตวิทยาได้นำหลักธรรมทางพระพุทธศาสนา เช่น การเจริญสติ การพิจารณาไตรลักษณ์ และการพัฒนาปัญญาตามแนวอริยสัจ 4 มาใช้เป็นแนวทางในการเยียวยาจิตใจผู้ดูแล โดยมุ่งเน้นการเปลี่ยนกรอบความคิด การยอมรับความจริงของชีวิต และการเผชิญทุกข์อย่างมีสติ อย่างไรก็ตาม งานวิจัยเหล่านี้ส่วนใหญ่ยังอยู่ในลักษณะของการประยุกต์หลักธรรมเป็นกิจกรรมหรือแนวปฏิบัติรายบุคคล ขาดการออกแบบเป็นระบบเชิงกระบวนการที่ชัดเจน และยังไม่ได้รับการพัฒนาเป็น “นวัตกรรม” ที่สามารถถอดบทเรียน นำไปใช้ซ้ำ ขยายผล หรือเชื่อมโยงกับบริบทครอบครัวและชุมชนอย่างเป็นรูปธรรม 
ดังนั้น การพัฒนาศักยภาพผู้ดูแลจึงจำเป็นต่อคุณภาพชีวิตทั้งของผู้ดูแลและผู้พิการแนวคิดทางพระพุทธศาสนาเสนอว่าความเข้มแข็งทางใจเกิดจากการพัฒนาจิตและปัญญา ผ่านกระบวนการไตรสิกขา มรรคมีองค์ 8 และอริยสัจ 4 ซึ่งช่วยให้บุคคลรักษาสมดุลจิตใจและเผชิญทุกข์อย่างมีปัญญา งานวิจัยด้านพุทธจิตวิทยาชี้ให้เห็นว่าการบูรณาการหลักธรรมเข้ากับการดูแลครอบครัวสามารถสร้างภูมิคุ้มกันทางใจและยกระดับคุณภาพชีวิต ช่องว่างของงานวิจัยจึงอยู่ที่การขาดรูปแบบพุทธนวัตกรรมที่บูรณาการหลักพุทธธรรมเข้ากับพุทธจิตวิทยา การสื่อสารเชิงบวก และการสร้างเครือข่ายการดูแลในระดับครอบครัวและชุมชนอย่างเป็นระบบ อีกทั้งยังมีงานวิจัยจำนวนน้อยที่มุ่งประเมินผลลัพธ์ด้าน “ความเข้มแข็งทางใจ” ของผู้ดูแลคนพิการทั้งในเชิงปริมาณและเชิงคุณภาพควบคู่กัน โดยเฉพาะในบริบทสังคมไทยยุกปัจจุบันที่ครอบครัวต้องเผชิญแรงกดดันทางเศรษฐกิจและสังคมเพิ่มขึ้นอย่างต่อเนื่อง
จากบริบทดังกล่าว ผู้วิจัยจึงพัฒนาพุทธนวัตกรรมสร้างความเข้มแข็งทางใจในชื่อ “พลังใจดี ครอบครัวเป็นสุข” ซึ่งเป็นชุดกิจกรรมเชิงกระบวนการที่บูรณาการหลักพุทธธรรม หลักจิตวิทยา และการมีส่วนร่วมของครอบครัวและชุมชน เพื่อเสริมพลังจิตใจผู้ดูแลคนพิการให้สามารถปรับตัวอย่างมีสติ มีปัญญา และดำรงชีวิตร่วมกับผู้พิการในสังคมได้อย่างมีคุณภาพและความหมาย โดยมุ่งหวังให้ผู้ดูแลสามารถปรับตัว มีคุณภาพชีวิตที่ดี และร่วมอยู่ในสังคมได้อย่างมีความสุข

[bookmark: _Hlk208588877]วัตถุประสงค์การวิจัย
1. ศึกษารูปแบบการสร้างความเข้มแข็งทางใจเพื่อยกระดับคุณภาพชีวิตของครอบครัวผู้ดูแลคนพิการด้วยพุทธนวัตกรรม 
2. นำเสนอผลการประเมินจากการสร้างความเข้มแข็งทางใจเพื่อยกระดับคุณภาพชีวิตของครอบครัวผู้ดูแลคนพิการด้วยพุทธนวัตกรรม 

วิธีดำเนินการวิจัย 
รูปแบบการวิจัยเป็นงานวิจัยนี้เป็นการวิจัยแบบผสานวิธี (Mixed method) โดยใช้วิธีวิจัยเชิงปริมาณ และวิธีเชิงคุณภาพขยายเชิงปริมาณ ผู้วิจัยได้ทบทวนวรรณกรรมหลักการ แนวคิด ทฤษฎี จากเอกสาร วารสาร สื่อสิ่งพิมพ์ ข้อมูลจากอินเทอร์เน็ตและงานวิจัยที่เกี่ยวข้อง ทั้งทางจิตวิทยาและทางพระพุทธศาสนา
ประชากร ผู้ให้ข้อมูลสำคัญ และกลุ่มตัวอย่าง
ผู้เข้าร่วมการวิจัยนี้คือผู้ดูแลคนพิการที่อาศัยอยู่ในพื้นที่เกาะเกร็ด อำเภอปากเกร็ดที่ได้รับการคัดเลือกแบบเจาะจง (Purposive sampling) จากชุมชนต้นแบบที่พร้อมในการเป็นต้นแบบการพัฒนาตามโครงการและเป็นพื้นที่ทดลองกิจกรรมนำร่อง (try out ) และเป็นพื้นที่ที่ให้ความร่วมมือเกี่ยวกับการส่งเสริมจากโครงการวิจัยเป็นอย่างดี 
กลุ่มตัวอย่างในการวิจัยนี้คือสมาชิกครอบครัวผู้ดูแลคนพิการที่ได้รับคัดเลือกแบบเจาะจง (Purposive sampling) เพื่อเข้าร่วมกิจกรรม โดยใช้เกณฑ์คุณสมบัติดังนี้ 1) การสมัครใจเข้าร่วมโครงการตลอดระยะเวลาการวิจัย และ 2) ยินดีเข้าร่วมกิจกรรมอบรม 
กลุ่มที่ 1 กลุ่มผู้ให้ข้อมูลสำคัญในพื้นที่เกาะเกร็ด อำเภอปากเกร็ด จำนวน 17 รูป/คน
กลุ่มที่ 2 กลุ่มตัวอย่าง ในการทดลองกิจกรรม กลุ่มสมาชิกผู้ดูแลคนพิการในพื้นที่เกาะเกร็ด อำเภอปากเกร็ด จำนวน 60 คน
เครื่องมือที่ใช้ในการวิจัย
1) เครื่องมือเชิงปริมาณ
(1) เครื่องมือที่ใช้ทดลอง เป็นชุดกิจกรรมเชิงกระบวนการที่บูรณาการหลักพุทธธรรม หลักจิตวิทยา และการมีส่วนร่วมของครอบครัวและชุมชน ได้แก่ ชุดกิจกรรมเสริมสร้างความเข้มแข็งทางใจ และ (2) แบบประเมินความเข้มแข็งทางใจของครอบครัวผู้ดูแลคนพิการ
2) เครื่องมือเชิงคุณภาพ
(1) แนวทางข้อคำถามในการสัมภาษณ์ และ (2) การสังเกตแบบมีส่วนร่วม 
การตรวจคุณภาพเครื่องมือ ผู้วิจัยได้ดำเนินการประเมินตรวจสอบความตรงเชิงเนื้อหา (Content Validity) โดยมีค่าอยู่ระหว่าง .80-1.00 และหาค่าความเที่ยง (Reliability) ของแบบประเมินด้วยสัมประสิทธิ์แอลฟ่าของครอนบาคทั้งฉบับ (Cronbach's alpha) เท่ากับ .89
การวิเคราะห์ข้อมูล
การวิเคราะห์ข้อมูลเชิงปริมาณใช้ค่าสถิติพื้นฐานได้แก่ ร้อยละ (Percentage) ค่าเฉลี่ย (Mean) และค่าเบี่ยงเบนมาตรฐาน (Standard Deviation) และวเปรียบเทียบคะแนนเฉลี่ยและความแตกต่างของคะแนนก่อนและหลังการเข้าร่วมกิจกรรม โดยใช้สถิติ Paired sample t-test และการวิเคราะห์ข้อมูลเชิงคุณภาพด้วยการวิเคราะห์เนื้อหา(Content analysis) 

ผลการวิจัย
1. พุทธนวัตกรรมสร้างความเข้มแข็งทางใจเพื่อยกระดับคุณภาพชีวิตของครอบครัวผู้ดูแลคนพิการ ผลการศึกษาพบว่า การพัฒนากระบวนสร้างความเข้มแข็งทางใจโดนำหลักพุทธจิตวิทยาบูรณาการกับการดูแลผู้พิการ สร้างเป็นชุดกิจกรรมเพื่อทำการทดลองใช้รูปแบบในการส่งเสริมความเข้มแข็งทางใจของครอบครัวผู้ดูแลคนพิการ ประกอบด้วยการดำเนินกิจกรรม 4 ระยะ ได้แก่
[bookmark: _Hlk208863361][bookmark: _Hlk208606799][bookmark: _Hlk208606905][bookmark: _Hlk208607021]ระยะที่ 1 เสริมสร้างพลังใจครอบครัวเข้มแข็งทางใจ  กิจกรรมในระยะนี้เป็นการอบรมทำกิจกรรมที่เน้นการทำกิจกรรมครอบครัว ประกอบด้วยการทำกิจกรรม 1 วัน ได้แก่  (1) เสริมสร้างพลังใจ:ค้นหาแรงจูงใจในการดูแล (2) เชื่อมสายใยครอบครัว (3) เปิดใจ สื่อสาร สร้างความเข้าใจ (4) สื่อสารเชิงบวก และกิจกรรมครอบครัว ได้แก่ การบรรยายความรู้และเชื่อมโยงพลังในชุมชน การสร้างเครือข่ายผู้ดูแล “เสริมสร้างพลังใจ:ค้นหาแรงจูงใจในการดูแล” มีแนวคิดในการสร้างกิจกรรมที่เน้นการสร้างสัมพันธภาพในครอบครัวพลังใจสำคัญอย่างไร และมีการเรียนรู้ผ่านการกระบวนการระดมสมองและลงมือทำ โดยใช้หลักพุทธจิตวิทยา ได้แก่ ไตรสิกขา มรรคมีองค์ 8 สังคหวัตถุ 4 และอริยสัจ 4  และหลักการสื่อสารเชิงบวก เป็นต้น (2) “ฟังพูดด้วยหัวใจ เชื่อมสายใยครอบครัวเข้มแข็ง” เป็นแนวคิดในการสร้างกิจกรรมที่เน้นให้ผู้ที่ทำหน้าที่ดูแลคนพิการมีลักษณะการสื่อสารเชิงบวก มีความเมตตา กล้าแสดงความคิดเห็นต่อสมาชิกในครอบครัว (3) “เปิดใจ สื่อสาร สร้างความเข้าใจ” 
มีแนวคิดในการทำกิจกรรมเน้นการสร้างความเข้มแข็งทางใจในครอบครัวผ่านการเรียนรู้ผ่านการปฏิบัติการ(Workshop)ที่ส่งเสริมการคิดวิเคราะห์ว่าทั้งตัวเราและสิ่งรอบตัวล้วนมีความสัมพันธ์กัน เสริมสร้างการสื่อสารเชิงบวกและสัมพันธภาพในครอบครัว
ระยะที่ 2 เชื่อมสายใยครอบครัว” เป็นระยะที่มีการติดตามผลงานจากการเข้าร่วมกิจกรรมในระยะแรกเพื่อติดตาผลที่เกิดจากการดำเนินกิจกรรมและนำไปปรับปรุงและตรวจสอบความสำเร็จตามวัตถุประสงค์ โดยการจัดกิจกรรมอบรมใช้ระยะเวลา 1 วัน ได้แก่ (1)“สื่อสารด้วยหัวใจ เชื่อมสายใยครอบครัว”จะเน้นการติดตาม สะท้อนผลจากความคิดเห็นระหว่างครอบครัวผู้ดูแลคนพิการกับครอบครัวสมาชิกท่านอื่นที่เข้าร่วมโครงการและทำให้ผู้ดูแลทราบถึงสาเหตุและปัญหาของการทำหน้าที่ดูแลคนพิการ หากครอบครัวท่านไหนมีปัญหา หรือมีการคับข้องใจ เหนื่อย ท้อ ไม่กล้าที่จะบอกกับผู้อื่น ในกิจกรรมกรรมครั้งนี้ ก็เป็นการส่งเสริมพลังใจให้ผู้ดูแลคนพิการได้แบ่งปันประสบการณ์ในการดูแลคนพิการเพื่อเป็นการสร้างกำลังใจซึ้งกันและกัน
ระยะที่ 3 เปิดใจ สื่อสาร สร้างความเข้าใจ เน้นการการสะท้อนคิด เพื่อก่อให้เกิดทักษะในการแก้ปัญหา การฝึกสะท้อนคิดเป็นกระบวนการที่นำไปสู่การคิดอย่างมีวิจารณญาณ และพัฒนาศักยภาพทางปัญญาที่ช่วยสามารถแก้ปัญหาได้อย่างมีประสิทธิภาพ ประกอบด้วยการทำกิจกรรมในระยะเวลา 1 วัน ได้แก่
(1) “สื่อสารสร้างสรรค์เพื่อสร้างความเข้มแข็งทางใจให้ผู้ดูแลคนพิการด้วยพลังใจเข้มแข็ง” แนวคิดกิจกรรมที่เน้นการวิเคราะห์ การกำหนดเป้าหมาย และหาแนวทางเพื่อแก้ไขด้วยการวิเคราะห์ตนเพื่อพัฒนาตน การรู้จักตน และการกำหนดเป้าหมายชีวิตเพื่อให้เห็นคุณค่าของทำหน้าที่ดูแลคนพิการและการฝึกฝนตนเอง ตลอดจนทบทวนแนวทางเพื่อใช้ในการดำเนินชีวิตหรือนำไปสู่เส้นทางที่งอกงามในชีวิต
ระยะที่ 4  สื่อสารเชิงบวกและกิจกรรมครอบครัว เป็นกิจกรรมการบรรยายความรู้และเชื่อมโยงพลังในชุมชนเพื่อสร้างเครือข่ายผู้ดูแลและเป็นการสรุปกิจกรรมจากการปฏิบัติกิจกรรมทั้งหมดเพื่อให้ทราบถึงจุดแข็งจุดอ่อนและพร้อมนำไปปรับปรุงแก้ไขให้ดีขึ้นต่อไป โดยการจัดอบรมกิจกรรมนั้น ใช้ระยะเวลา 1 วัน โดยมีกิจกรรมประกอบด้วย (1) ปลดล็อคพลังภายในสร้างเป้าหมายเพื่อคุณภาพชีวิตที่ดี” ที่เน้นการให้ความรู้เรื่องการดูแลสุขภาพร่างกายและจิตใจของผู้ดูแลคนพิการ และการสร้างเครือข่ายครอบครัวจิตอาสาและกิจกรรมครอบครัวผู้แลเข้มแข็งโดยอสม.และผู้ที่มีความรู้ในการดูแลสุขภาพกายและจิตใจมาเข้าร่วมกิจกรรมด้วย ซึ่งประกอบด้วย
2 กิจกรรม ได้แก่ (1) การจัดกิจกรรมมีในลักษณะเป็นการบรรยายความรู้เกี่ยวกับเรื่องปลดล็อคพลังภายในสร้าง Growth Mindset ได้ด้วยตัวเอง และ (2) การสร้างเครือข่ายครอบครัวจิตอาสา โดยมีแนวคิดเน้นการคิดแบบเติบโต คือการคิดแบบเชิงบวก นำไปสู่การมีวิธีคิดเพื่อสังคมและสร้างเครือข่ายการเกื้อกูลกันของครอบครัวผู้ดูแลคนพิการ 
2. ผลประเมินจากการส่งเสริมกิจกรรมด้วยพุทธนวัตกรรมเพื่อสร้างความเข้มแข็งทางใจเพื่อยกระดับคุณภาพชีวิตของครอบครัวผู้ดูแลคนพิการ ผู้วิจัยเสนอผลวิเคราะห์เชิงปริมาณและเชิงคุณภาพดังนี้
1) ผลวิเคราะห์เชิงปริมาณ ผลวิเคราะห์เชิงปริมาณ พบว่า 
ผลวิเคราะห์ของกลุ่มครอบครัวผู้ดูแลคนพิการ 
ตารางที่ 1 ค่าเฉลี่ย ค่าส่วนเบี่ยงเบนมาตรฐาน ความหมายและเปรียบเทียบค่าเฉลี่ยของตัวแปรความเข้มแข็งทางจิตใจก่อนและหลังรับการอบรมของกลุ่มครอบครัวในภาพรวมและจำแนกเป็นรายด้าน
	รายการ
	ก่อนอบรม(Pretest)
	หลังอบรม(Posttest)
	
t-test
	
Sig.

	
	

	SD
	ความ
หมาย
	

	SD
	ความ
หมาย
	
	

	1) การรู้สติและการควบคุมอารมณ์
	3.58
	0.56
	จริง
	4.46
	0.36
	จริง
	10.631
	.000*

	2) การยอมรับและการปรับตัว
	3.43

	0.64

	จริง
	4.49
	0.39
	จริง
	12.104
	.000*

	3) การใช้สติปัญญาและทัศนคติบวก
	3.45

	0.59
	จริง
	3.26
	0.45
	จริง
	12.125
	.000*

	4)  การมีศรัทธาในความดีและบทบาทของตน
	3.54
	0.62
	จริง
	4.52
	0.25
	จริง
	10.872

	.000*

	5) การสร้างเครือข่ายทางสังคมและการสนับสนุนจากครอบครัว
	3.55
	0.53
	จริง
	4.52
	0.42
	จริง
	10.621
	.000*

	ภาพรวม
	3.51

	0.53
	จริง
	4.49
	0.33
	จริง
	-13.886
	.000*


*นัยสำคัญทางสถิติที่ระดับ .05
จากตารางที่ 1 พบว่า แสดงผลการเปรียบเทียบผลการเข้าร่วมโครงการของครอบครัวผู้ดูแลคนพิการก่อนและหลังเข้าร่วมโครงการ พบว่า ผู้ดูแลคนพิการในภาพรวม มีความเข็มแข็งทางใจแนวพุทธจิตวิทยา ภาพรวมก่อนและหลังการเข้าร่วมโครงการ มีความแตกต่างกันอย่างมีนัยสำคัญที่ระดับ .01  (t = 13.886sig= .000*) พบว่า หลังการเข้าร่วมโครงการของครอบครัวผู้ดูแลคนพิการในภาพรวม มีคะแนนความเข็มแข็งทางใจแนวพุทธจิตวิทยา สูงกว่าก่อนเข้าร่วมโครงการ (= 4.49)
เมื่อพิจารณาเป็นรายด้าน พบว่า ความเข็มแข็งทางใจแนวพุทธจิตวิทยาด้านการรู้สติและการควบคุมอารมณ์ ด้านการยอมรับและการปรับตัว ด้านการใช้สติปัญญาและทัศนคติบวก ด้านการมีศรัทธาในความดีและบทบาทของตน และด้านการสร้างเครือข่ายทางสังคมและการสนับสนุนจากครอบครัว  ก่อนและหลังการเข้าร่วมโครงการของครอบครัวผู้ดูแลคนพิการ มีความแตกต่างกันอย่างมีนัยสำคัญที่ระดับ .01 ทุกด้าน  (t = 10.631, 12.104, 12.125, 10.872 และ 10.621  sig = .000* ทุกด้าน) พบว่า หลังการเข้าร่วมโครงการของครอบครัวผู้ดูแลคนพิการ มีคะแนนความเข็มแข็งทางใจแนวพุทธจิตวิทยาทุกด้านสูงกว่าก่อนเข้าร่วมโครงการ (= 4.56, 4.49, 4.51, 4.52 และ 4.52)  
2) ผลวิเคราะห์ข้อมูลเชิงคุณภาพ
ผลการวิจัยเชิงคุณภาพจากการพัฒนาพุทธนวัตกรรมเพื่อสร้างความเข้มแข็งทางใจ พบว่า กระบวนการจัดกิจกรรมที่บูรณาการหลักพุทธจิตวิทยาเข้ากับบริบทการดูแลคนพิการ สามารถพัฒนาเป็นชุดกิจกรรมที่สอดคล้องกับวิถีชีวิตจริงของครอบครัวผู้ดูแล และเอื้อต่อการเรียนรู้ผ่านประสบการณ์ตรง โดยกระบวนการกิจกรรมแบ่งออกเป็น 4 ระยะ ดังนี้
ระยะที่ 1 เสริมสร้างพลังใจครอบครัวเข้มแข็งทางใจ
เป็นระยะเริ่มต้นที่มุ่งฟื้นฟูพลังใจและสัมพันธภาพในครอบครัว ผ่านกิจกรรมอบรมเชิงปฏิบัติการ 1 วัน ประกอบด้วยกิจกรรม (1) เสริมสร้างพลังใจ: ค้นหาแรงจูงใจในการดูแล (2) เชื่อมสายใยครอบครัว (3) เปิดใจ สื่อสาร สร้างความเข้าใจ และ (4) สื่อสารเชิงบวก กิจกรรมในระยะนี้มุ่งให้ผู้ดูแลได้ทบทวนบทบาทของตนเอง เห็นคุณค่าในหน้าที่การดูแล และตระหนักว่าพลังครอบครัวเป็นฐานสำคัญของความเข้มแข็งทางใจ โดยใช้หลักไตรสิกขา มรรคมีองค์ 8 สังคหวัตถุ 4 และอริยสัจ 4 เป็นกรอบในการฝึกคิด วิเคราะห์ และลงมือปฏิบัติจริง
ระยะที่ 2 เชื่อมสายใยครอบครัว
เป็นระยะติดตามและสะท้อนผลจากการเข้าร่วมกิจกรรมในระยะแรก เพื่อประเมินการเปลี่ยนแปลงและกำกับทิศทางของการพัฒนา กิจกรรมสำคัญคือ “สื่อสารด้วยหัวใจ เชื่อมสายใยครอบครัว” ซึ่งเปิดพื้นที่ปลอดภัยให้ผู้ดูแลได้ถ่ายทอดความรู้สึก ความเหนื่อยล้า และความคับข้องใจที่มักไม่กล้าแสดงออกในชีวิตประจำวัน การแบ่งปันประสบการณ์ระหว่างครอบครัวผู้ดูแล ทำให้เกิดการเรียนรู้ร่วมกันและเสริมพลังใจซึ่งกันและกัน ลดความรู้สึกโดดเดี่ยว และเพิ่มการยอมรับในบทบาทการดูแล
ระยะที่ 3 เปิดใจ สื่อสาร สร้างความเข้าใจ
ระยะนี้เน้นการสะท้อนคิดอย่างมีวิจารณญาณ (reflective thinking) เพื่อพัฒนาทักษะการตัดสินใจและการแก้ปัญหา กิจกรรม “สื่อสารสร้างสรรค์ สร้างความเข้มแข็งทางใจให้ผู้ดูแลคนพิการด้วยพลังใจเข้มแข็ง” มุ่งให้ผู้ดูแลได้วิเคราะห์ตนเอง กำหนดเป้าหมายชีวิต และเชื่อมโยงบทบาทการดูแลเข้ากับคุณค่าและความหมายชีวิต ส่งผลให้ผู้ดูแลเริ่มมองการดูแลมิใช่เพียงภาระ แต่เป็นพื้นที่ของการพัฒนาตนเอง
ระยะที่ 4 สื่อสารเชิงบวก สร้างเครือข่ายและจิตอาสา
เป็นระยะสรุปและต่อยอดผลลัพธ์จากกระบวนการทั้งหมด ผ่านกิจกรรม “ปลดล็อกพลังภายใน สร้างเป้าหมายเพื่อคุณภาพชีวิตที่ดี” และการสร้างเครือข่ายครอบครัวจิตอาสา กิจกรรมในระยะนี้ช่วยเชื่อมโยงพลังครอบครัวกับชุมชน ส่งเสริมแนวคิดการคิดแบบเติบโต (Growth Mindset) และการเกื้อกูลกันในสังคม ทำให้ความเข้มแข็งทางใจขยายจากระดับบุคคลและครอบครัวไปสู่ระดับชุมชน จะเห็นความแตกต่างได้เมื่อเปรียบเทียบระหว่างก่อนและหลังจากการเข้ารับการอบรมทำกิจกรรมโดยพบว่าครอบครัวผู้ดูแลคนพิการที่เข้าร่วมการอบรมและทำกิจกรรมมีความหลากหลายและก็ค่อนข้างเปิดใจ ทำให้ภาพที่ออกมาช่วงบ่ายค่อนข้างให้ความร่วมมือดีขึ้น มีความเข้มแข็งทางใจของครอบครัวผู้ดูแลผู้พิการ มิใช่เพียงการ “อดทน” แต่เป็นการฝึกตนให้มีสติ ปัญญา ศรัทธา และการพึ่งพิงกันทางสังคม อันสอดคล้องกับหลักธรรมทั้ง ไตรสิกขา ที่เน้นการพัฒนาศีล สมาธิ ปัญญา และ สังคหวัตถุ 4 ที่เน้นความสัมพันธ์อันเกื้อกูลในสังคม ดังนั้น ความเข้มแข็งทางใจจึงไม่เพียงเป็นพลังส่วนบุคคล แต่ยังเป็นพลังที่เกิดจากการเชื่อมโยงกับผู้อื่นและหลักธรรมในพระพุทธศาสนา ซึ่งช่วยประคองครอบครัวให้ก้าวผ่านความเหนื่อยยากไปสู่ความสงบและความหมายในชีวิต

อภิปรายผลการวิจัย
จากการส่งเสริมกิจกรรมเพื่อสร้างความเข้มแข็งทางจิตใจของครอบครัวผู้ดูแลคนพิการที่ทำให้เกิดความเปลี่ยนแปลงทางด้านพฤติกรรมของสมาชิกในครอบครัวคนพิการที่เข้าร่วมกิจกรรม พบว่า กิจกรรมที่ส่งเสริมความเข้มแข็งทางใจ ประกอบด้วย การทำกระบวนการกิจกรรมทั้ง 4 ระยะ ประกอบด้วย 
ระยะที่ 1 การเสริมสร้างพลังความเข้มแข็งทางใจในครอบครัว ประกอบด้วย (1) กิจกรรมสานพลังใจ 
ให้ครอบครัวเข้มแข็ง (2) กิจกรรม สายใยครอบครัวเข้มแข็งด้วยการฟังด้วยหัวใจ (3) กิจกรรม สร้างความเข้มแข็งทางใจด้วยการสื่อสารเชิงบวก 
ระยะที่ 2 เชื่อมสายใยครอบครัว ประกอบด้วยกิจกรรม หัวใจสื่อสาร เชื่อมการดูแลครอบครัวเข้มแข็ง 
ระยะที่ 3 สื่อสารสร้างสรรค์ เสริมพลังครอบครัวเข็มแข็ง ประกอบด้วย กิจกรรมสื่อสารสร้างสรรค์ สร้างความเข้มแข็งทางใจครอบครัวสดใสสร้างเป้าหมาย ด้วยพลังใจเข้มแข็ง ระยะที่ 4 สื่อสารเชิงบวก สร้างพลังใจดี ครอบครัวเป็นสุข สร้างจิตสำนึกในการมีส่วนรวมกับชุมชน ประกอบด้วย กิจกรรม จิตอาสาสานพลังใจครอบครัว ผู้ดูแลคนพิการ 
ผลการศึกษาสอดคล้องกับงานวิจัยของ สอดคล้องกับงานวิจัยของนฤดี โสรัตน์, อาชัญญา รัตนอุบล, ปาน กิมปี (2562) ที่ศึกษาเกี่ยวกับความเข้มแข็งของครอบครัวในบริบทสังคมไทย ที่พบว่า 
1) ครอบครัวที่มีความเข้มแข็งมีลักษณะความเข้มแข็งของครอบครัว 7 ประการ คือ มีสัมพันธภาพที่ดีในครอบครัว รู้บทบาทหน้าที่ของตน ยึดมั่นคำสัญญา มีความเชื่อใจกัน มีการสื่อสารด้านบวกในครอบครัว มีทุนทางสังคมในครอบครัว มีความสามารถในการพึ่งตนเองได้ และมีความสามารถในการจัดการปัญหา หลีกเลี่ยงภาวะเสี่ยง และปรับตัวได้ในภาวะยากลำบาก
2) ครอบครัวที่มีความเข้มแข็งมีปัจจัยการเรียนรู้ตลอดชีวิตเพื่อเสริมสร้างความเข้มแข็งของครอบครัวสนับสนุน คือ 1) มีสภาพแวดล้อมที่อยู่อาศัยและการใช้ชีวิตร่วมกันในสภาพที่เหมาะสม 2) มีวิถีชีวิตที่ทำให้เกิดความใกล้ชิดกัน 3) มีการจัดการด้านเศรษฐกิจครอบครัว 4) มีการจัดการด้านสุขภาพครอบครัว 5) ครอบครัวมีความอดทน ต่อสู้ปัญหาอุปสรรคได้ 6) มีทัศนคติด้านบวก และ7) มีความเสมอภาคระหว่างวัยในครอบครัว 
นอกจากนี้ผลประเมินจากการส่งเสริมกิจกรรมเพื่อสร้างความเข้มแข็งทางจิตใจของครอบครัวผู้ดูแลคนพิการด้วยพุทธนวัตกรรมสร้างความเข้มแข็งทางใจเพื่อยกระดับคุณภาพชีวิตของครอบครัวผู้ดูแลคนพิการจากกระบวนการทำกิจกรรมที่ส่งเสริมความเข้มแข็งทางใจนั้น มีปัจจัยที่ส่งเสริมให้เกิดความสำเร็จ ประกอบด้วย 
1) ปัจจัยเสริมสร้างพลังใจภายนอก ได้แก่ (1) ครอบครัว (2) ผู้นำชุมชน อสม. และ (3) เครือข่าย 
2) ปัจจัยเสริมสร้างพลังใจภายใน ประกอบด้วย (1) ปัจจัยจิตวิทยา ได้แก่ หลักการสร้างความเข้มแข็งทางใจ ประกอบด้วยหลัก 3 ลักษณะ และ 5 องค์ประกอบ ของ กรอทเบอร์ก Grothberg (1995) (2) ปัจจัยหลักพุทธธรรม มีการใช้หลักพุทธธรรมมาประยุกต์ในการสอนแก้ผู้เข้าร่วมกิจกรรม เพื่อฝึกวิธีคิด การแก้ไขปัญหาของตนเอง ได้แก่ หลักภาวนา 4 โยนิโสมนสิการ การพัฒนาศีล สมาธิ ปัญญา สังคหวัตถุ 4 และอิทธิบาท 4 การพัฒนาศีล สมาธิ ปัญญา  
3) ปัจจัยกระบวนการการจัดกิจกรรม ประกอบด้วย การจัดกิจกรรมทั้ง 4 ระยะ 18 หรือ 20 กิจกรรม สอดคล้องกับงานวิจัยของ กนกวรรณ ขวัญอ่อน (2561) ที่ได้ทำการศึกษาเรื่อง พุทธจิตวิทยาสร้างความเข้มแข็งทางด้านจิตใจใจในญาติผู้ป่วยโรคไม่ติดต่อเรื้อรัง โดยมีประเด็นข้อค้นพบจากการวิจัย ดังนี้ 
1. การสร้างความเข้มแข็งทางด้านจิตใจตามหลักพุทธจิตวิทยา เกิดจากองค์ประกอบของความเข้มแข็งทางด้านจิตใจ คือ 1) แหล่งสนับสนุนภายนอกที่ส่งเสริมให้มีความเข้มแข็งทางด้านจิตใจ 2) ความเข้มแข็งภายในของแต่ละบุคคล 3) ทักษะด้านการจัดการปัญหาและสัมพันธภาพระหว่างบุคคล 4) การสื่อสารระหว่างบุคคล 5) การวางแผน 6) การลงมือทำ บูรณาการเข้ากับหลัก สัมมาทิฏฐิ สัมมาวายามะ และสัมมาสติ 
ตามพุทธวิธี
2. กระบวนการสร้างความเข้มแข็งทางด้านจิตใจในญาติผู้ดูแลผู้ป่วยโรคไม่ติดต่อเรื่องรัง ประกอบด้วย กระบวนการเรียนรู้ผ่านประสบการณ์ตนเอง 8 ขั้นตอน คือ 1) รู้จักตัวเราเข้าใจเขา 2) เฝ้าประเมินตน 3) ค้นหาสภาวะ 4) ทะยานสู่หนทาง 5) ขวนขวายทางเลือก 6) ขยายแผนชีวิต 7) ฟิตลงมือทำ และ 8) วัด skill พร้อมติดตาม แบ่งออกเป็น 13 กิจกรรมเชิงปฏิบัติการ ซึ่งเป็น การบูรณาการตามหลักพุทธจิตวิทยา 6-I 3-R (I have, I am, I can, I message, I plan, I do, Right Understanding, Right Effort, Right Mindfulness) ทั้งนี้เพื่อให้เกิดการเรียนรู้จากกระบวนที่ตนเองผ่านพ้นสถานการณ์นั้น
3. การประเมินผลการทดลองใช้โปรแกรมพุทธจิตวิทยาการสร้างความเข้มแข็งทางด้านจิตใจในญาติผู้ดูแลผู้ป่วยโรคไม่ติดต่อเรื้อรัง พบว่า 1) คะแนนเฉลี่ยความเข้มแข็งทางด้านจิตใจในญาติผู้ดูแลผู้ป่วยโรคไม่ติดต่อเรือรัง พบว่า 1) คะแนนเฉลี่ยความเข้มแข็งทางด้านจิตใจในญาติผู้ดูแลผู้ป่วยโรคไม่ติดต่อเรื้อรัง หลังการทดลองสูงกว่าก่อนทดลอง อย่างมีนัยสำคัญทางสถิติที่ระดับ .05  2) คะแนนเฉลี่ยความเข้มแข็งทางด้านจิตใจในญาติผู้ดูแลผู้ป่วยโรคไม่ติดต่อเรื้อรัง หลังการทดลองของกลุ่มทดลองสูงกว่ากลุ่มควบคุม อย่างมีนัยสำคัญทางสถิติที่ระดับ .05 และ 3) คะแนนเฉลี่ยความเข้มแข็งทางด้านจิตใจในญาติผู้ดูแลผู้ป่วยโรคไม่ติดต่อเรื้อรังในกลุ่มทดลองในระยะหลังการทดลองและระยะติดตามผลไม่แตกต่างกัน แสดงว่า มีความคงทนของระดับความเข้มแข็งทางด้านจิตใจ ผู้ป่วยโรคไม่ติดต่อเรื้อรัง ที่เป็นผลจากการใช้โปรแกรมพุทธจิตวิทยาการสร้างความเข้มแข็งทางด้านจิตใจที่พัฒนาขึ้น ตามกระบวนการ 8 ขั้นที่บูรณาการหลักพุทธจิตวิทยา 6-I 3-R ด้วยการเรียนรู้ผ่านประสบการณ์ตนเองเพื่อให้ผ่านพ้นวิกฤติในชีวิตและเกิดความเข้มแข็งทางด้านจิตใจ 
สะท้อนให้เห็นแนวคิดการพัฒนา “จากภายในสู่ภายนอก” กล่าวคือ เริ่มจากการฟื้นฟูจิตใจและความหมายชีวิตของผู้ดูแล ก่อนขยายไปสู่ความสัมพันธ์ในครอบครัว และต่อยอดสู่การมีส่วนร่วมกับชุมชน เมื่อพิจารณาเชิงลึก จะเห็นได้ว่า พุทธธรรมมีบทบาทสำคัญต่อการเสริมพลังผู้ดูแล (caregiver empowerment) เนื่องจากพุทธธรรมมิได้มุ่งเพียงการปลอบประโลมทางอารมณ์ แต่เน้นการพัฒนาวิธีคิด และการตระหนักรู้ตนเองอย่างมีสติ โดยการใช้หลักโยนิโสมนสิการช่วยให้ผู้ดูแลสามารถมองปัญหาอย่างเป็นเหตุเป็นผล สามารถแยกแยะระหว่างสิ่งที่ควบคุมได้และควบคุมไม่ได้ ลดการโทษตนเองและผู้อื่น รวมถึงการนำหลักภาวนา 4 และการพัฒนาศีล สมาธิ ปัญญา ช่วยเสริมสร้างความมั่นคงทางใจ ทำให้ผู้ดูแลมีพื้นที่ภายในในการรองรับความทุกข์ ความเหนื่อยล้า และความไม่แน่นอนในชีวิตประจำวัน
นอกจากนี้ หลักสังคหวัตถุ 4 และอิทธิบาท 4 ยังทำหน้าที่เป็น “กลไกทางสังคมและแรงจูงใจ” ที่ช่วยให้ผู้ดูแลไม่รู้สึกโดดเดี่ยว แต่เกิดความรู้สึกเป็นส่วนหนึ่งของครอบครัวและชุมชน ส่งผลให้การดูแลมิใช่ภาระส่วนบุคคล หากเป็นความรับผิดชอบร่วมกัน กระบวนการดังกล่าวสอดคล้องกับแนวคิดจิตวิทยาความเข้มแข็งทางใจ (resilience) ที่เน้นทั้งปัจจัยภายในและปัจจัยสนับสนุนภายนอก
ผลการศึกษานี้สอดคล้องกับงานวิจัยเกี่ยวกับความเข้มแข็งของครอบครัวในบริบทสังคมไทย ซึ่งชี้ว่าครอบครัวที่เข้มแข็งต้องมีสัมพันธภาพที่ดี การสื่อสารเชิงบวก ความไว้วางใจ และความสามารถในการจัดการปัญหาและปรับตัวในภาวะยากลำบาก โดยกิจกรรมในโครงการนี้ได้แปลงองค์ความรู้ดังกล่าวให้เป็นกระบวนการเรียนรู้เชิงปฏิบัติ ผ่านการฟังด้วยหัวใจ การสื่อสารเชิงบวก และการทำกิจกรรมร่วมกันอย่างมีความหมาย ในเชิงนวัตกรรมด้วยการบูรณาการพุทธธรรม หลักจิตวิทยา และกระบวนการกิจกรรมเชิงประสบการณ์ เข้าด้วยกัน โดยหลักพุทธธรรมมิได้ถูกใช้ในลักษณะการสอนเชิงนามธรรม แต่ถูกออกแบบให้เป็น “เครื่องมือพัฒนาทักษะชีวิต” ที่สอดคล้องกับบริบทของผู้ดูแลคนพิการ ทั้งในระดับบุคคล ครอบครัว และชุมชน การจัดกิจกรรมที่นำหลักพุทธธรรมมาบรูณาการณ์ร่วมกับหลักจิตวิทยาช่วยให้เกิดการเรียนรู้อย่างต่อเนื่อง และเอื้อต่อการสร้างความเข้มแข็งทางใจ
นอกจากนี้ การการใช้พุทธธรรมในกระบวนการเสริมสร้างความเข้มแข็งทางใจของผู้ดูแลคนพิการ เชื่อมกิจกรรมด้านจิตใจเข้ากับกิจกรรมจิตอาสา ยังสะท้อนแนวคิดพุทธนวัตกรรมที่ก้าวข้ามการเยียวยาส่วนบุคคล ไปสู่การสร้างคุณค่าและความหมายทางสังคม ทำให้ผู้ดูแลเกิดอัตลักษณ์ใหม่จาก “ผู้แบกรับภาระ” เป็น “ผู้มีพลังและคุณค่าแก่ชุมชน” ซึ่งเป็นหัวใจสำคัญของการยกระดับคุณภาพชีวิตอย่างยั่งยืน

เครือข่ายการขับเคลื่อน
สานความร่วมมือ 
กระบวนการสร้างความร่วมมือ 
การส่งเสริมกิจกรรมเพื่อสร้างความเข้มแข็งทางจิตใจครอบครัวไทย

การสร้างความร่วมมือ
ผลผลิต
1.ชุดกิจกรรมการส่งเสริมและสร้างความเข้มแข็งทางจิตใจครอบครัวผู้ดูแลคนพิการ
2.เกิดพื้นที่ต้นแบบการส่งเสริมกิจกรรมเพื่อสร้างความเข้มแข็งทางจิตใจครอบครัวผู้ดูแลคนพิการ
3.เกิดกลไกลการร่วมมือจากเครือข่ายส่งเสริมความเข้มแข็งทางจิตใจของครอบครัวผู้ดูแลคนพิการ
4.ครอบครัวคนพิการในชุมชนมีสัมพันธภาพที่ดีต่อกันมากขึ้น ส่งผลต่อสังคมครอบครัวคนพิการเป็นสังคมที่มีความเข้มแข็งและมีคุณภาพชีวิตที่ดีขึ้น
กิจกรรม 4 ระยะ
ระยะที่ 1 เสริมสร้างพลังใจ:ค้นหาแรงจูงใจในการดูแล
ระยะที่ 2 เชื่อมสายใยครอบครัว
ระยะที่ 3 เปิดใจ สื่อสาร สร้างความเข้าใจ
ระยะที่ 4 สื่อสารเชิงบวก และกิจกรรมครอบครัว ได้แก่ การบรรยายความรู้และเชื่อมโยงพลังในชุมชน การสร้างเครือข่ายผู้ดูแล “เสริมสร้างพลังใจ:ค้นหาแรงจูงใจในการดูแล”
พื้นที่ชุมชนเกาะเกร็ด
สถาบันการศึกษา/หน่วยงานภาครัฐ/หน่วยงานภาคเอกชน/องค์กร
การกุศล/ชุมชน/องค์กรศาสนา


  




การเสริมสร้างเพื่อยกระดับจิตใจและคุณภาพชีวิตของครอบครัวผู้ดูแลคนพิการ
























ภาพที่ 1 องค์ความรู้จากงานวิจัย

องค์ความรู้ที่ได้จากการวิจัยพุทธนวัตกรรมสร้างความเข้มแข็งทางใจเพื่อยกระดับคุณภาพชีวิตของครอบครัวผู้ดูแลคนพิการ มีข้อค้นพบจากงานวิจัยชี้ให้เห็นว่า “ความเข้มแข็งทางใจ” ไม่ใช่เพียงความอดทน แต่เป็นพลังที่หล่อเลี้ยงจากศีล สมาธิ ปัญญา และความสัมพันธ์อันเกื้อกูลในครอบครัวและชุมชน พุทธนวัตกรรมนี้จึงเป็นมากกว่าการคลายทุกข์ แต่เป็นการสร้างภูมิคุ้มกันทางใจที่ยั่งยืน และสามารถต่อยอดเป็นต้นแบบการพัฒนาคุณภาพชีวิตของครอบครัวผู้ดูแลในสังคมไทยได้ ซึ่งการพัฒนาชุดกิจกรรม “พลังใจดี ครอบครัวเป็นสุข” โดยบูรณาการหลักพุทธจิตวิทยาเข้ากับการใช้ชีวิตจริงของครอบครัวผู้ดูแลคนพิการ กิจกรรมถูกออกแบบเป็น 4 ระยะ ที่ค่อย ๆ พัฒนาทั้งมิติส่วนบุคคลและครอบครัว ได้แก่ เสริมสร้างพลังใจ ค้นหาแรงจูงใจในการดูแลผู้พิการผ่านโยนิโสมนสิการและอิทธิบาท 4 เชื่อมสายใยครอบครัว  ฝึกการสื่อสารเชิงบวกและฟังอย่างลึกซึ้งเพื่อสร้างความเข้าใจ เปิดใจ สื่อสาร สร้างความเข้าใจ  ใช้กระบวนการสะท้อนคิดและการวิเคราะห์เพื่อแก้ปัญหาอย่างสร้างสรรค์ สื่อสารเชิงบวกและเชื่อมโยงเครือข่าย ปลดล็อกศักยภาพภายใน สร้าง ความงอกงามในจิตใจ และต่อยอดด้วยกิจกรรมจิตอาสากิจกรรมเหล่านี้ไม่เพียงมุ่งพัฒนาจิตใจรายบุคคล แต่ยังเน้นการสร้างพลังร่วมภายในครอบครัวและการเชื่อมโยงกับชุมชน โดยพบว่าการขับเคลื่อนกิจกรรมนั้น เกิดขึ้นมาจาก 3 องค์ประกอบ ได้แก่ เครือข่ายการขับเคลื่อนสานความร่วมมือ กระบวนการสร้างความร่วมมือ และการเสริมสร้างเพื่อยกระดับคุณภาพชีวิตของผู้ดูแลคนพิการนำไปสู่การเปลี่ยนแปลงทางด้านสังคมในทิศทางที่ดีขึ้น โดยเฉพาะครอบครัวผู้พิการในชุมชนมีสัมพันธภาพที่ดีต่อกันมากขึ้น ส่งผลต่อสังคมเป็นสังคมที่มีความเข้มแข็งตามมา

ข้อเสนอแนะ
ข้อเสนอแนะเชิงนโยบาย
การสร้างความร่วมมือภาคเอกชน และสถาบันการศึกษามีส่วนร่วมเข้าไปพัฒนาระดับชุมชน โดยเฉพาะอย่างยิ่งองค์การบริหารส่วนตำบล ผู้บริหาร ผู้นำชุมชน มีแผนพัฒนาตำบลมีกลไกขับเคลื่อนการการส่งเสริมความเข้มแข็งแก่ครอบครัวผู้ดูแลคนพิการ โดยเฉพาะการส่งเสริมในขั้นพื้นฐานคือ สมาชิกในครอบครัวคนพิการ และเปิดโอกาสให้ประชาชนในพื้นที่มีร่วมกันในทำกิจกรรมและออกแบบกิจกรรมการอยู่ร่วมกันอย่างสันติสุข
ข้อเสนอแนะเพื่อการนำผลวิจัยไปใช้
จากผลการวิจัยสะท้อนว่าการนำกลไกการสร้างความเข้มแข็งทางจิตใจของครอบครัวคนพิการไปเผยแพร่และนำไปปฏิบัติในพื้นที่ นำไปสู่การสร้างความเข้มแข็งทางด้านจิตใจของครอบครัวคนพิการ นำไปสู่การสร้างชุมชนครอบครัวคนพิการให้มีความเข้มแข็ง ปราศจากปัญหาสังคมในอนาคตได้ ตลอดจนการสร้างเครือข่ายพลังครอบครัวเข้มแข็งทางใจ ในรูปแบบกิจกรรมสร้างความร่วมมือของครอบครัวคนพิการอย่างต่อเนื่อง เพื่อเชื่อมโยงเครือข่ายในชุมชนและเครือข่ายภายนอกชุมชน
ข้อเสนอแนะสำหรับการวิจัยครั้งต่อไป
จากผลเชิงคุณภาพที่พบว่าบริบทครอบครัวและชุมชนมีบทบาทสำคัญต่อความสำเร็จของกระบวนการวิจัย ครั้งต่อไปควรขยายกลุ่มตัวอย่างไปยังครอบครัวผู้ดูแลคนพิการในบริบทที่หลากหลาย เช่น เขตเมืองและชนบท ครอบครัวที่มีระดับรายได้หรือโครงสร้างครอบครัวแตกต่างกัน รวมถึงผู้ดูแลในกลุ่มโรคหรือความพิการประเภทอื่น เพื่อทดสอบความเหมาะสมและความยืดหยุ่นของพุทธนวัตกรรมในบริบทที่แตกต่าง

